Hulivilipoika (Soini)
Minä olen, hulivili, mullin mallin
 kulkenut enkä laannut.
 Pankolla olen minä illastellut,
 uunin kolkalla maannut.

 Ei ole sukkia, ei ole kenkiä,
 ei ole paljon paitaa.
 Siitä ne rikkaat, siitä ne viisaat
 surkutella taitaa.

 Vähät minä muusta huolisin,
 kun minä kullan saisin,
 Sille illalla sillan korvalla
 riemuten rallattaisin.

 Vaan hyvät aina mun hyljäävät ja
 huonoja en minä huoli.
 Tulleko keskinkertaisesta
 mullekin paripuoli.

1899.